ມຽນມາ ເລີ້ມສົ່ງແກັສ ຜ່ານທໍ່ລໍາລຽງ ໄປໃຫ້ຈີນ 
ເລີ້ມມີ​ການ​ສົ່ງແກັສທໍາ​ມະ​ຊາດ ​ໄປໃຫ້ປະ​ເທດ​ຈີນ​ ​​ຜ່ານ​ທໍ່​ລໍາລຽງຍາວ 793 ກິ​ໂລ​ແມັດ​ ທີ່ເນັ່ງແຕ່ອ່າວເບັງກາລ ໄປຫາແຂວງຢຸນນານ.
ເລີ້ມມີການສົ່ງແກັສທໍາມະຊາດ ໄປສູ່ປະເທດຈີນ ທີ່ໂຫຍຫີວ ພະລັງງານ ໂດຍຜ່ານທໍ່ລໍາລຽງທີ່ເປັນບັນຫາຖົກຖຽງໂຕ້ແຍ້ງ ຍາວ 793 ກິໂລແມັດຈາກມຽນມາ ທໍ່ລໍາລຽງແກັສ ແລະທໍ່ລໍາລຽງນໍ້າມັນດິບຂະໜານກັນ ທີ່ກໍາລັງ ຢູ່ໃນລະຫວ່າງ ການກໍ່ສ້າງນັ້ນ ແມ່ນເຊື່ອມຕໍ່ ອ່າວ Bengal ກັບແຂວງ Yunnan ຂອງຈີນ ທໍ່ລໍາລຽງໃໝ່ຈະອໍານວຍໃຫ້ ຈີນບໍ່ຕ້ອງສົ່ງນໍ້າມັນຜ່ານຊ່ອງແຄບ Malaca ແລະທະເລຈີນໃຕ້ ນັກວິເຄາະ ກ່ຽວກັບຈີນແລະມຽນມາ ທ່ານ U Aung Kyaw Zaw ກ່າວວ່າ ໂຄງການດັ່ງກ່າວເປັນສິ່ງສໍາຄັນທີ່ສຸດແກ່ຈີນ ທ່ານກ່າວວ່າ: “ຈີນ ມີຄວາມຕ້ອງການພະລັງງານຢ່າງຫລວຫຼາຍໂດຍສະເພາະຢ່າງຍິ່ງແມ່ນແກັສທຳ ມະຊາດ ເພາະສະນັ້ນ ໂຄງການດັ່ງກ່າວນີ້ ຈຶ່ງມີຄວາມສໍາຄັນທີ່ສຸດສຳ ລັບຈີນ ໂດຍສະ ເພາະຢ່າງຍິ່ງ ຫລັງຈາກການຍົກເລີກໂຄງການສ້າງເຂື່ອນໄຟ ຟ້າ Myitsone ທໍ່ລໍາລຽງ ທີ່ໄດ້ຕົກລົງສ້າງ ກັບອະດີດລັດຖະບານທະຫານມຽນມາ ໄດ້ຖືກຕິ ຕຽນຈາກ ຫລາຍໆກຸ່ມ ຍ້ອນບໍ່ໄດ້ແກ້ໄຂ ຄວາມຕ້ອງການພະລັງງານພາຍໃນຂອງມຽນມາ ແລະ ບັນຫາການຍຶດເອົາດິນຕ່າງໆ ລັດຖບານໃໝ່ຂອງມຽນມາ ກ່າວວ່າ ຕົນກໍາລັງຈັບຕາເບິ່ງ ສະຖານະການຢ່າງໃກ້ຊິດ ອິງຕາມເຈົ້າໜ້າທີ່ ທີ່ກໍາກັບນໍາ ທໍ່ນໍ້າມັນ ທ່ານ U Hla Swe ເລຂາທິ ການຂອງຄະນະ ກຳມະການບໍ່ແຮ່ ແລະຊັບພະຍາກອນທໍາມະຊາດສະພາ ແຫ່ງຊາດ ແຕ່ຜູ້ນໍາຂອງອົງການສັງເກດການສິ່ງແວດລ້ອມດ້ານແກັສ ທຳມະຊາດ Shwe ທ່ານ Wong Aung ກ່າວວ່າ ໂຄງການ ທໍ່ລໍາລຽງນໍ້າມັນດັ່ງກ່າວ ຍັງເປັນທີ່ຕ້ອງການຄວາມກະຈ່າງແຈ້ງເພີ້ມຕື່ມ ໂດຍກ່າວວ່າ: “ໂຄງການທໍ່ລໍາລຽງນໍ້າມັນດັ່ງກ່າວນີ້ ທີ່ເນັ່ງຈາກລັດ Rhakhine ໄປຫາລັດ Shan ໄດ້ ເປັນຜົນ ພາໃຫ້ມີການຍາດເອົາດິນ ແລະເຮັດໃຫ້ຊີວິດການເປັນຢູ່ ຂອງຜູ້ຄົນທ້ອງຖິ່ນ ຂີ້ຮ້າຍລົງ ບັນຫາທັງຫລາຍເຫລົ່ານີ້ ບໍ່ໄດ້ມີການເວົ້າເຖິງ ເລີຍ ” ທໍ່ລໍາລຽງແກັສຄາດ ວ່າຈະສົ່ງແກັສທຳມະຊາດ 12 ພັນລ້ານແມັດກ້ອນ ໄປສູ່ຈີນໃນແຕ່ລະປີ ສ່ວນທໍ່ລຳລຽງນໍ້າມັນຈະສາມາດສົ່ງໄດ້ນໍ້າມັນດິບໄດ້ 22 ລ້ານໂຕນຕໍ່ປີ